सबै ठूला समस्याका जड स-साना समस्याबाट शुरु हुन्छ भन्ने म ठान्दछु l नेपालको मुख्य समस्या भनेको मानिसहरु ‘सरकारले केही गरेन’ भनेर गुनासो गरिरहने र त्यही सरकार मध्ये कै कुनै न कुनै दललाई समर्थन पनि गरिरहने विरोधाभासपूर्ण अवस्था हो l यसको अर्थ मानिसहरुमा ‘हामी आफैं विकल्प बन्न सक्षम छौं’ भन्ने विवेक जगाउनु अहिलेको टड्कारो आवश्यकता हो l मेरा तमाम् प्रयास सोही विवेक जगाउनका खातिर हुनेछ l र, त्यसको सुरुवात पंक्तिमा कसरी बस्ने, समयमा कसरी पुग्ने, अरुले बोलेको कसरी धैर्यपूर्वक सुन्ने, जस्ता स-साना अभ्यासहरु मार्फत गर्नेछु l
